stanford-oval/wikipedia huggingface dataset:
Parhaat bongaukset 2 1989–2007

| Parhaat bongaukset 2 1989–2007 Lapinlahden Linnut |
| --- | --- | --- |

Kokoelmalevyn tiedot
 Äänitetty : 1989–2007
 Studio : Finnvox-studiot
 Julkaistu: 15. helmikuuta 2013
 Formaatti: CD-levy (5099973997528)
 Tyylilaji: huumori, pop rock, huumorirock
 Kesto: 76.17
 Levy-yhtiö: Oy EMI Finland Ab
 Levymerkki: Parlophone
Lapinlahden Lintujen muut kokoelmalevyt
| Parhaat bongaukset 1 1985–1988 2013 | Parhaat bongaukset 2 1989–2007 2013 | Sketsejä radiossa 2013 |
Parhaat bongaukset 2 1989–2007 on Lapinlahden Lintujen 13. kokoelma-albumi, joka julkaistiin 15. helmikuuta 2013 yhdessä ykkösosan kanssa.
Kokoelmien toinen osa sisältää tunnetuimpia kappaleita albumeilta Elämä janottaa (1989), Tähdet kertovat (1990), Grrr! (1992) ja Etiäppäin (2007) sekä kokoelmilta Lintuinfluenssa Vol.1 (2006) ja Onnellisten kotimaa (1992).
Albumi julkaistiin CD-levynä Parlophone-levymerkillä.
Kappaleet > CD 1

Elämä janottaa – 3.55 (albumilta Elämä janottaa (1989), säv. ja sov. Pekka Hedkrok, san. Timo Eränkö)
Sedät jaksaa heilua – 2.40 (albumilta Tähdet kertovat (1990), säv. Pekka Hedkrok ja Veli-Pekka Oinonen, san. Mikko Kivinen, Timo Eränkö, Heikki Salomaa, Tapio Liinoja ja Matti Jaaranen, sov. Pekka Hedkrok, Hannu Lemola ja Veli-Pekka Oinonen)
Älä pure mun ananasta – 2.30 (albumilta Elämä janottaa, säv., san. ja sov. Lapinlahden Linnut)
Se tekee gutaa – 2.32 (albumilta Grrr! (1992), säv. Pekka Hedkrok, san. Timo Eränkö, sov. Lapinlahden Linnut)
Vihtaasi on kustu – 3.25 (albumilta Tähdet kertovat, säv. Pekka Hedkrok, san. Pekka Hedkrok, Timo Eränkö ja Heikki Salomaa, sov. Lapinlahden Linnut)
Helppoa elämää – 3.18 (albumilta Grrr!, säv. Veli-Pekka Oinonen, san. Tapio Liinoja, sov. Pekka Hedkrok, Hannu Lemola, Tapio Liinoja ja Veli-Pekka Oinonen)
Sä teet mut hulluksi – 2.58 (albumilta Grrr!, säv. Pekka Hedkrok, san. Timo Eränkö ja Heikki Salomaa, sov. Pekka Hedkrok, Hannu Lemola ja Veli-Pekka Oinonen)
Aimon virsi – 3.22 (albumilta Tähdet kertovat, säv. Pekka Hedkrok, san. Tapio Liinoja, sov. Pekka Hedkrok, Hannu Lemola ja Veli-Pekka Oinonen)
Tuoli kaatuu – 2.28 (albumilta Elämä janottaa, säv. ja sov. Pekka Hedkrok, san. Timo Eränkö ja Heikki Salomaa)
Otto ja pano – 2.24 (albumilta Tähdet kertovat, säv. Pekka Hedkrok, san. Tapio Liinoja, sov. Pekka Hedkrok, Hannu Lemola ja Veli-Pekka Oinonen)
Kalliossa – 2.49 (albumilta Grrr!, säv. ja sov. Pekka Hedkrok, san. Timo Eränkö ja Heikki Salomaa)
Intian kuu – 2.54 (kokoelma-albumilta Onnellisten kotimaa (1992), säv. trad, san. Martti Jäppilä, sov. Lapinlahden Linnut)
Perunatorin tyttö – 3.39 (kokoelma-albumilta Lintuinfluenssa Vol.1 (2006), säv. Pekka Hedkrok, san. Tapio Liinoja, sov. Lapinlahden Linnut)
Etiäppäin – 3.08 (albumilta Etiäppäin (2007), säv. Pekka Hedkrok, san. Tapio Liinoja, sov. Lapinlahden Linnut)
Kappaleet > CD 2

Se ei käy – 3.18 (albumilta Elämä janottaa, säv. ja sov. Pekka Hedkrok, san. Timo Eränkö ja Heikki Salomaa)
Aino kirjoittaa – 3.27 (albumilta Elämä janottaa, säv. ja sov. Pekka Hedkrok, san. Tapio Liinoja)
Älä viskaa mua pihalle – 3.19 (albumilta Tähdet kertovat, säv. Pekka Hedkrok, san. Timo Eränkö ja Heikki Salomaa, sov. Pekka Hedkrok, Hannu Lemola, Veli-Pekka Oinonen ja Matti Jaaranen)
Paina kaasua Morgan – 4.24 (albumilta Grrr!, säv. Pekka Hedkrok, san. Timo Eränkö, sov. Pekka Hedkrok, Hannu Lemola ja Veli-Pekka Oinonen)
Katselen urheilua – 2.15 (albumilta Elämä janottaa, säv., san. ja sov. Lapinlahden Linnut)
Vanha suomalaisten poikain vitutuslaulu – 1.25 (albumilta Grrr!, säv. Veli-Pekka Oinonen, san. Lapinlahden Linnut, sov. Kari Kalén)
Ruma – 2.42 (albumilta Tähdet kertovat, säv. Pekka Hedkrok, san. Timo Eränkö, sov. Lapinlahden Linnut)
Komea loppu – 1.54 (albumilta Grrr!, säv. Veli-Pekka Oinonen, san. Mikko Kivinen, sov. Pekka Hedkrok, Hannu Lemola ja Veli-Pekka Oinonen)
Paarma-tango – 1.26 (albumilta Elämä janottaa, säv. ja sov. Ari Kettunen, sov. Lapinlahden Linnut)
Hip hop – 2.07 (albumilta Elämä janottaa, säv, san. ja sov. Lapinlahden Linnut)
Pentti polttaa taloja – 3.09 (albumilta Elämä janottaa, säv, san. ja sov. Lapinlahden Linnut)
Hellä Ulla – 2.53 (albumilta Tähdet kertovat, säv. Pekka Hedkrok, san. Tapio Liinoja, sov. Lapinlahden Linnut)
Arvon rauha – 3.21 (albumilta Tähdet kertovat, säv. Pekka Hedkrok, san. Tapio Liinoja, sov. Pekka Hedkrok, Hannu Lemola ja Veli-Pekka Oinonen)
Keski-ikä on syvältä – 3.55 (albumilta Lintuinfluenssa Vol.1, säv. Pekka Hedkrok, san. Timo Eränkö, sov. Lapinlahden Linnut)
Kokoonpano > Lapinlahden Linnut

Timo Eränkö - laulu, saksofonit ja sorsapilli
Pekka Hedkrok - laulu, kosketinsoittimet ja bassosyntetisaattori
Matti Jaaranen - laulu, trumpetti ja junapilli
Mikko Kivinen - laulu ja ukulele
Hannu "Hande" Lemola - laulu, rummut ja lyömäsoittimet
Tapio Liinoja - laulu, huuhkajapilli ja koolingit
Veli-Pekka "Puka" Oinonen - laulu, sähkökitarat, akustiset kitarat, mandoliini, dobro, baritoniukulele, vetopasuuna, slidehuilu ja basso
Heikki "Hiski" Salomaa - laulu, banjo, huuliharppu, sorsa- ja lintupillit
Markku Toikka - laulu, alttosaksofoni, huilu ja matka-arkku
Kokoonpano > Vierailevat muusikot

Pedro Hietanen – haitari
Elisa Korjus – taustalaulu
Maria Hänninen – taustalaulu ja viulu
John Emanuelsson – viulut (Kamariyhtye Via Regale)
Elina Kivinen – viulut (Kamariyhtye Via Regale)
Pia Sävelkoski – alttoviulu (Kamariyhtye Via Regale)
Marion Göbel – sello (Kamariyhtye Via Regale)
Peridiscaceae

| Peridiscaceae |
| --- | --- |
 Peridiscus lucidus
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Rosanae
Lahko::  Saxifragales
Heimo::  Peridiscaceae  Kuhlm., nom. cons.
Synonyymit
 Medusandraceae Brenan, nom. cons. 
Suvut
 Medusandra  Peridiscus  Soyauxia  Whittonia 
Katso myös
   Peridiscaceae Wikispeciesissä   Peridiscaceae Commonsissa 
Infobox OKNimi-testi OK: 
Peridiscaceae on pieni trooppinen kasviheimo koppisiemenisten Saxifragales-lahkossa, johon muun muassa rikkokasvit (Saxifragaceae) kuuluvat.
Tuntomerkit

Heimon kasvit ovat puita, joihin kerääntyy alumiinia. Lehdet sijaitsevat tavallisesti kahdessa rivissä, joskus kierteisesti, ja ovat ehyt- tai hammaslaitaisia, kourasuonisia ja korvakkeellisia. Ruodissa voi olla turvonnut pulvinus. Kukinto on lehtihankainen ja terttumainen tai kukat sijaitsevat ryhmissä. Kukat ovat pieniä, ja niissä on 4–7-lehtinen kehä. Heteitä on paljon, ja ne ovat miltei täysin erillisiä. Mesiäinen on kookas, rengasmainen, toisinaan karvainen. Suvun Medusandra kukassa on kuitenkin erikseen verhiö ja teriö, viisi terävastaista hedettä ja viisi pitkää, karvaista ja verhovastaista joutohedettä; mesiäinen puuttuu. Sikiäin on heimossa kolmen tai neljän emilehden yhteenkasvettuma, yksilokeroinen ja toisinaan enemmän tai vähemmän mesiäiskehrään uponnut. Luotit ovat pieniä. Siemenaiheita on sikiäimessä kuudesta kahdeksaan, ja ne riippuvat kärki-istukassa. Hedelmä on luumarja tai kota, jota laajentunut verhiö toisinaan ympäröi. Siemeniä on yksi, se on kookas ja kuoreltaan tanniinipitoinen, ja siinä on runsas ja kova siemenvalkuainen sekä pieni alkio.
Levinneisyys

Heimo kasvaa Etelä-Amerikassa ja trooppisessa Länsi-Afrikassa.
Luokittelu

Peridiscaceae käsittää neljä sukua ja 11 lajia. Aikaisemmin ne on sisällytetty entiseen Flacourtiaceae-heimoon (ks. Malpighiales), ja Medusandra-sukua on joskus pidetty santelikasvien (Santalaceae) sukulaisena. Muut suvut ovat Peridiscus, Whittonia ja Soyauxia.
Aiheesta muualla

Levinneisyyskartta: http://www.mobot.org/mobot/research/apweb/maps/Peridiscaceae.gif
Kuvia, Medusandra: http://delta-intkey.com/angio/images/jhmdusan.gif (Arkistoitu – Internet Archive)
Kuvia, Peridiscus: http://delta-intkey.com/angio/images/peridi01.gif (Arkistoitu – Internet Archive)
Kuvia, Soyauxia: http://korupplants.lifedesks.org/pages/544
Kuvia, Whittonia: http://www.diversityoflife.org/imgs/mha8/r/Peridiscaceae_Whittonia_guianensis_2521.html
Paul Temple

Paul Temple on brittiläisen kirjailija Francis Durbridgen luoma salapoliisihahmo, joka teki ensiesiintymisensä vuonna 1938 BBC:n esittämässä 8-osaisessa radiokuunnelmassa Send for Paul Temple. Myöhemmin Temple on esiintynyt myös kirjoissa, elokuvissa, televisiossa ja sarjakuvissa.
Temple on yksityisetsiväksi ryhtynyt entinen rikoskirjailija, joka yhdessä vaimonsa Steven kanssa avustaa usein Scotland Yardin tutkimuksissa.
Vuosien 1938 ja 1968 välillä BBC teki kaikkiaan 28 Paul Temple -kuunnelmaa, joissa useimmissa oli kahdeksan jaksoa. Vuonna 2006 BBC teki uusintaversion kuunnelmasta  Paul Temple and the Sullivan Mystery, jonka alkuperäinen vuoden 1947 versio on kadonnut. Templeä ovat esittäneet muun muassa Barry Morse ja Peter Coke.
Paul Temple -elokuvia on tehty kaikkiaan neljä. Näistä ensimmäinen, Send for Paul Temple, sai ensi-iltansa 1946 ja sen nimiroolissa esiintyi Anthony Hulme. Elokuvien Calling Paul Temple (1948), Paul Temple's Triumph (1950) ja Paul Temple Returns (1952) pääroolin esitti John Bentley.
Televisiosarjaa BBC esitti 1969–1971. Jaksot olivat kestoltaan tunnin, ja niitä tehtiin yhteensä 52 kappaletta. Paul Templeä esitti Francis Matthews.
Suomenkieliset kuunnelmat

Myös Yleisradion Radioteatteri on toteuttanut Paul Temple -kuunnelmia. Näistä YLE Tallennemyynti on julkaissut kuunnelmat Paul Temple ja tapaus Conrad (1961), Paul Temple ja Valentinen tapaus (1961) ja Paul Temple ja Spencerin juttu (1962). Kaikissa näissä Paul Templeä esitti Joel Rinne ja vaimo Stevenä kuultiin Rauha Rentola.
Musiikkina suomalaistulkinnassa kuultiin Charles Williamsin The Devil´s Gallop
Aiheesta muualla

Send for Paul Temple Internet Movie Databasessa (englanniksi)
Calling Paul Temple Internet Movie Databasessa (englanniksi)
Paul Temple's Triumph Internet Movie Databasessa (englanniksi)
Paul Temple Returns Internet Movie Databasessa (englanniksi)
Paul Temple -televisiosarja Internet Movie Databasessa (englanniksi)
Luxemburg talviolympialaisissa 2018

Luxemburg osallistui Pyeongchangin talviolympialaisiin 2018. Maan ainoa edustaja oli alppihiihtäjä Matthieu Osch, joka niin ollen myös kantoi joukkueen lippua avajaisissa sekä päättäjäisissä.
Oschin lisäksi Luxemburg oli saanut yhdelle naiselle maapaikan maastohiihtoon, mutta jätti paikan käyttämättä.
Joukkue > Alppihiihto

Luxemburg sai alppihiihtoon maapaikan yhdelle miehelle.
Matthieu Osch
Luettelo Intian saarista

Tämä on luettelo Intian saarista.
Andamaanit
Srirangapatna
Shivanasamudram
Srirangam
Chorao
Diu
Divar
Lakkadiivit
Majuli
Monroe Island
Butcher Island
Cross Island
Elephanta Island
Middle Ground
Oyster Rock
Salsette Island
Nikobaarit
Rameswaram
Sriharikota
Vashee
Willington Island
Aiheesta muualla

Kuvia tai muita tiedostoja aiheesta Luettelo Intian saarista Wikimedia Commonsissa
Luottamusvaltuutettu

Luottamusvaltuutettu on luottamusmiestä vastaava työntekijöiden valitsema edustaja. Luottamusvaltuutetun voivat keskuudestaan valita työsopimuslain nojalla työntekijät, joilla ei ole työntekijäjärjestön ja työnantajapuolen väliseen sopimukseen perustuvaa luottamusmiestä. Työntekijät voivat erikseen enemmistöpäätöksin valtuuttaa luottamusvaltuutetun edustamaan heitä valtuutuksessa määrätyissä työsuhteita ja työoloja koskevissa asioissa. Luottamusvaltuutetulla on oikeus saada laissa tarkoitettujen tehtävien hoitamiseksi tarpeelliset tiedot sekä riittävästi vapautusta työstään.
Luottamusvaltuutetulla on muita työntekijöitä vahvempi irtisanomissuoja toimikautensa ajan.
Luottamusvaltuutettu voidaan valita joko henkilöstöryhmittäin tai edustamaan yrityksen koko henkilöstöä.
Luottamustoimi

Luottamustoimi on luotettavalle ja tehtävään sopivaksi katsotulle henkilölle jossakin yhteisössä annettu päätäntävaltaa sisältävä tehtävä, johon usein liittyy julkisuus. Luottamustoimia käytetään valtion, kuntien, järjestöjen ja yhtiöiden toiminnassa ja niissä työskenteleville henkilöille maksetaan yleensä palkkaa tai palkkio. Julkisyhteisöjen luottamustoimia ovat esimerkiksi tasavallan presidentin, kansanedustajan ja kunnanvaltuutetun tehtävät. Järjestöissä ja yhtiöissä tällaisia toimia ovat esimerkiksi puheenjohtajan sekä hallituksen ja hallintoneuvoston jäsenen tehtävät. Kuntien ja seurakuntien luottamustoimet ovat sivutoimisia, määräaikaisia ja vaaliin perustuvia. Näissä toimissa työskentelevien henkilöiden tehtävät ovat julkisoikeudellisia.
Paul Thomas Anderson

| Paul Thomas Anderson |
| --- | --- |
 Paul Thomas Anderson vuonna 2007.
Henkilötiedot
Syntynyt: 26. kesäkuuta 1970 (ikä 54) Studio City, Kalifornia, Yhdysvallat
Ammatti:  elokuvaohjaaja, käsikirjoittaja
Puoliso:   Fiona Apple (1997–2002)  Maya Rudolph (2001–) 
Ohjaaja
Taiteilijanimet:  PTA P.T. Anderson
Tunnetuimmat ohjaukset:   Boogie Nights  Magnolia  Punch-Drunk Love – rakkauden värit  There Will Be Blood  Mestari  Phantom Thread 
Aiheesta muualla
IMDb 
Elonet
Paul Thomas Anderson (s. 26. kesäkuuta 1970 Studio City, Kalifornia) on yhdysvaltalainen elokuvaohjaaja ja käsikirjoittaja.
Anderson on tunnettu eeppisistä draamaelokuvista, joissa on laaja henkilögalleria ja monimutkaisia tarinoita. Hän käyttää vähän leikkauksia ja kuvaa pitkiä otoksia. Esimerkiksi Boogie Nights -elokuvan alkukohtaus on noin kolme minuuttia kestävä yhtenäinen otos.
Andersonin elokuvat käsittelevät yleensä perhesuhteiden merkitystä, erityisesti isien ja lasten välillä. Yleisiä teemoja ovat kohtalo, rakkaus ja median rooli jokapäiväisessä elämässä. Hänen roolihahmoillaan on aina jonkinlainen yhteys toistensa kanssa, kun edellä mainitut voimat vaikuttavat heidän elämäänsä.
Philip Seymour Hoffman näytteli Andersonin ensimmäisessä neljässä elokuvassa. Muita Andersonin suosimia näyttelijöitä ovat olleet Philip Baker Hall, John C. Reilly, Luis Guzmán, Ricky Jay, Julianne Moore, William H. Macy, Melora Walters ja edesmennyt Robert Ridgely. Vuonna 2007 Andersonin ohjasi Upton Sinclairin romaanin Öljyä! perustuvan elokuvan There Will Be Blood, jonka pääosassa on Daniel Day-Lewis. Vuonna 2012 hän ohjasi elokuvan Mestari, jonka pääosissa ovat Joaquin Phoenix, Philip Seymour Hoffman ja Amy Adams.
Anderson on saanut uransa aikana kahdeksan Oscar-ehdokkuutta.
Filmografia ohjaajana ja käsikirjoittajana

Kivikova kahdeksikko (Hard Eight, 1996)
Boogie Nights (1997)
Magnolia (1999)
Punch-Drunk Love – rakkauden värit (Punch-Drunk Love, 2002)
There Will Be Blood (2007)
Mestari (The Master, 2012)
Inherent Vice (2014)
Phantom Thread (2017)
Licorice Pizza (2021)
Aiheesta muualla

Paul Thomas Anderson Internet Movie Databasessa. (englanniksi)
Luettelo Intian presidenteistä

Tämä on luettelo Intian presidenteistä. Luettelo on kronologinen.
Luettelo

| Järjestys | Presidentti (syntynyt–kuollut) | Presidentti (syntynyt–kuollut) | Virkakausi | Virkakausi | Varapresidentti | Puoluetausta |
| --- | --- | --- | --- | --- | --- | --- |
| 1. | Rajendra Prasad (1884–1963) |  | 26. tammikuuta 1950 | 12 . toukokuuta 1962 | Sarvepalli Radhakrishnan | Intian kongressipuolue |
| 2. | Sarvepalli Radhakrishnan (1888–1975) |  | 13 . toukokuuta 1962 | 13 . toukokuuta 1967 | Zakir Hussain | sitoutumaton |
| 3. | Zakir Hussain (1897–1969) |  | 13 . toukokuuta 1967 | 3 . toukokuuta 1969 | Varahagiri Venkata Giri | sitoutumaton |
| vt. | Varahagiri Venkata Giri (1894–1980) |  | 3 . toukokuuta 1969 | 20 . heinäkuuta 1969 |  |  |
| vt. | Mohammad Hidayatullah (1905–1992) |  | 20 . heinäkuuta 1969 | 24  .elokuuta  1969 | – |  |
| 4. | Varahagiri Venkata Giri (1894–1980) |  | 24  .elokuuta  1969 | 24  .elokuuta  1974 | Gopal Swarup Pathak | sitoutumaton |
| 5. | Fakhruddin Ali Ahmed (1905–1977) |  | 24  .elokuuta  1974 | 11  .helmikuuta  1977 | Gopal Swarup Pathak (1974)  Basappa Danappa Jatti (1974–1977) | Intian kongressipuolue |
| vt. | Basappa Danappa Jatti  (1912–2002) |  | 11  .helmikuuta  1977 | 25 . heinäkuuta 1977 | – |  |
| 6. | Neelam Sanjiva Reddy (1913–1996) |  | 25 . heinäkuuta 1977 | 25 . heinäkuuta 1982 | Basappa Danappa Jatti (1977–1979)  Mohammad Hidayatullah (1979–1982) | Janata |
| 7. | Zail Singh (1916–1994) |  | 25 . heinäkuuta 1982 | 25 . heinäkuuta 1987 | Mohammad Hidayatullah (1982–1984)  Ramaswamy Venkataraman (1984–1987) | Intian kongressipuolue |
| 8. | Ramaswamy Venkataraman (1910–2009) |  | 25 . heinäkuuta 1987 | 25 . heinäkuuta 1992 | Shankar Dayal Sharma | Intian kongressipuolue |
| 9. | Shankar Dayal Sharma (1918–1999) |  | 25 . heinäkuuta 1992 | 25 . heinäkuuta 1997 | Kocheril Raman Narayanan | Intian kongressipuolue |
| 10. | Kocheril Raman Narayanan (1920–2005) |  | 25 . heinäkuuta 1997 | 25 . heinäkuuta 2002 | Krishan Kant | sitoutumaton |
| 11. | Avul Pakir Jainulabdeen Abdul Kalam (1931–2015) |  | 25 . heinäkuuta 2002 | 25 . heinäkuuta 2007 | Krishan Kant (2002)  Bhairon Singh Shekhawat (2002–2007) | sitoutumaton |
| 12. | Pratibha Patil (1934–) |  | 25 . heinäkuuta 2007 | 25 . heinäkuuta 2012 | Mohammad Hamid Ansari | Intian kongressipuolue |
| 13. | Pranab Mukherjee (1935–2020) |  | 25 . heinäkuuta 2012 | 25 . heinäkuuta 2017 | Mohammad Hamid Ansari | Intian kongressipuolue |
| 14. | Ram Nath Kovind (1945–) |  | 25 . heinäkuuta 2017 | 25 . heinäkuuta 2022 | Venkaiah Naidu | Intian kansanpuolue |
| 15. | Draupadi Murmu (1958–) |  | 25 . heinäkuuta 2022 | virassa | Venkaiah Naidu | Intian kansanpuolue |
Lárnakan suolajärvi

| Lárnakan suolajärvi Αλυκή Λάρνακας |
| --- | --- |
 Lárnakan suolajärveä, taustalla Lárnakan kaupunki.
Valtiot:  Kypros
Paikkakunta:  Lárnaka
Koordinaatit:  34°53′38″N, 33°37′21″E
Mittaustietoja
Pinnankorkeus:  1  m 
Pinta-ala:  1 585  ha 
 fiLárnakan suolajärvi 
Lárnakan suolajärvi (kreik. Αλυκή Λάρνακας, Alykí Lárnakas, turk. Larnaka Tuz Gölü) on suolajärvi Kyproksen saarella. Se sijaitsee saaren kaakkoisosassa heti Lárnakan kaupungin eteläpuolella.
Lárnakan suolajärveä ja Hala Sultan Tekken moskeija.
Lárnakan suolajärvi on yksi Kyproksen kahdesta suuresta suolajärvestä; toinen on Limassolin suolajärvi. Lárnakan suolajärvi on näistä kahdesta pienempi ja suolaisempi. Se koostuu oikeastaan neljästä erillisestä suolajärvestä, joista kolme on yhteydessä toisiinsa. Suurin järvistä sijaitsee Lárnakan kaupungin ja Lárnakan kansainvälisen lentoaseman välisellä alueella. Pienemmät järvet sijaitsevat lentoaseman eteläpuolella.
Järvialue on merkittävä kosteikkoalue ja se on suojeltu Ramsarin sopimuksella. Suolajärven rannalla sijaitsee merkittävä Hala Sultan Tekken moskeija.
Aiheesta muualla

Kuvia tai muita tiedostoja aiheesta Lárnakan suolajärvi Wikimedia Commonsissa
Paskolammi (Tammelan Pikonkorpi)

| Paskolammi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°56′23″N, 23°51′23″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue (35.93)
Laskujoki:  oja Okslammiin 
Järvinumero:  35.936.1.012
Mittaustietoja
Pinnankorkeus:  130,1 m 
Rantaviiva:  0,635 km 
Pinta-ala:  0,02227 km² 
 fiPaskolammi 
Paskolammi on Kanta-Hämeessä Tammelassa Pikonkorvella  sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.
Maantiede

Järven pinta-ala on 2,2 hehtaaria ja sen pituus on 250 metriä ja leveys 100 metriä. Järveen on yhteydessä 5 suo-ojaa. Neljä näistä on yhteydessä 200 metrin päässä sijaitsevaan Okslammiin, joka on sitä puoli metriä alempana.
Järven rantaviiva on 640 metriä pitkä ja se on harjun reunustamaa suota. Rannoille on rakennettu neljä loma-asuntoa, joille pääsee esimerkiksi valtatieltä 2. Kunnan raja kulkee puolen kilometrin päässä.
Luottamustaso

Luottamustaso on tilastollisen matematiikan käsite. Luottamustaso kuvaa yleensä prosentuaalisena arvona sitä, kuinka suurella todennäköisyydellä tilastollinen satunnaismuuttuja osuu tiettyyn luottamusväliin.
Aiheesta muualla

Yhteiskuntatieteellinen tietoarkisto, Menetelmäopetuksen tietovaranto: Luottamusväli ja luottamustaso
Luettelo Yhdysvaltain presidenttien ulkomaanmatkoista

Air Force One. Franklin D. Roosevelt oli ensimmäinen Yhdysvaltain presidentti, joka käytti virantoimituksessa lentokonetta. Radiokutsukoodi Air Force One luotiin Yhdysvaltain presidenttejä kuljettaville Yhdysvaltain ilmavoimien lentokoneille vuonna 1953, ja ensimmäinen sen nimisellä koneella lentänyt presidentti oli Dwight D. Eisenhower vuonna 1959.
Tämä on luettelo Yhdysvaltain presidenttien ulkomaanmatkoista. Luetteloon sisältyvät sekä yksityis- ja lomamatkat että viralliset valtiovierailut. Luettelossa ovat vain ulkomaanmatkat, jotka presidentit ovat tehneet virkakautensa aikana.
Luettelossa ei ole mahdollisen Yhdysvaltain varapresidenttinä olon aikaisia, eikä presidenttikauden jälkeisiä matkoja.
Luettelo on jaettu neljään eri artikkeliin, jotka ovat osa tätä pääartikkelia. Jotkut presidentit lopettivat toimikautensa seuraavan vuosikymmenen puolella, mikäli vaalivuosi osui juuri sille vuodelle. Heidät mainitaan sivujen alussa mikäli he ovat kyseisessä luettelossa.
Ensimmäinen Yhdysvaltain presidentti joka teki ulkomaanmatkan oli Theodore Roosevelt, hän vieraili Panaman kanavan rakennustyömaalla vuonna 1909. Yhdysvaltain presidenttien vierailut ovat suuntautunet alkuvuosina pääasiassa vain Keski- ja Etelä-Amerikan valtioihin sekä Karibian saarille. Woodrow Wilson oli ensimmäinen presidentti joka vieraili Euroopassa. Franklin D. Roosevelt oli  ensimmäinen Aasiassa vierailut presidentti. Jimmy Carter oli ensimmäinen presidentti, joka teki valtiovierailun Saharan eteläpuoliseen Afrkkaan.
Suomen matkoista on oma artikkeli, joka on myös alla olevassa luettelossa. Ensimmäinen Suomessa virkakautensa aikana vierailut presidentti oli Gerald Ford joka kävi Helsingissä Etykin kokouksen aikana.
Luettelot Yhdysvaltain presidenttien ulkomaanmatkoista

Luettelo Yhdysvaltain presidenttien ulkomaanmatkoista (1900–1920-luvut)
Luettelo Yhdysvaltain presidenttien ulkomaanmatkoista (1930–1940-luvut)
Luettelo Yhdysvaltain presidenttien ulkomaanmatkoista (1970–1980-luvut)
Luettelo Yhdysvaltain presidenttien ulkomaanmatkoista (1990–2000-luvut)
Luettelo Yhdysvaltain presidenttien ulkomaanmatkoista (2010–nykyaika)
Luettelo Yhdysvaltain presidenttien vierailuista Suomessa
Partaohra

| Partaohra |
| --- | --- |
 Partaohran pitkävihneinen kukinto.
Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Ohrat Hordeum
Laji::  jubatum
Kaksiosainen nimi
 Hordeum jubatum  L. 
Katso myös
   Partaohra Wikispeciesissä   Partaohra Commonsissa 
Infobox OKNimi-testi OKIUCN-testi OK: 
Partaohra (Hordeum jubatum) on ohrien sukuun kuuluva yksi- tai monivuotinen heinäkasvilaji. Sitä viljellään yksivuotisena koristekasvina.
Ulkonäkö

Partaohra kasvaa 20–40 senttimetriä korkeaksi. Sen korsi on kapea, kalju. Lehti on korvakkeeton. Lehtilapa on litteä, 2–5 millimetriä leveä, alta karvainen. Kukinto on 3–8 cm pitkä, tiheä kerrannaistähkä, usein punertavan- tai sinertävänvihreä. Nivelet kolmitähkyläisiä, tähkylät yksikukkaisia, vihneet 3–10 cm pitkät.
Levinneisyys

Partaohra on kotoisin Itä-Aasiasta ja Pohjois-Amerikasta. Lajia tavataan tulokkaana kaikissa Pohjoismaissa ja osassa muuta Eurooppaa, Aasiassa ja Pohjois-Amerikassa. Suomessa partaohraa viljellään koristekasvina. Se kasvaa satunnaisena uustulokkaana eri puolilla maata: rata- ja myllypihoilla, lastaus- ja kaatopaikoilla, tienvarsilla. Uudellamaalla laji on vakiintunut tulokas.
Aiheesta muualla

Suomen Lajitietokeskus: Partaohra (Hordeum jubatum)
Kasviatlas 2022: Partaohran (Hordeum jubatum) levinneisyys Suomessa.
Pinkka – Lajintuntemuksen oppimisympäristö: Partaohra (Hordeum jubatum)